L’Udin al vinç, Di Natale al segne il so gol numar 150 in campionât e la scuadre e rive ae “cuote 40”. Chê di îr e je stade une biele zornade pe scuadre furlane, che e à rivât a imponi la sô iniziative e la sô superioritât tecniche intune partide avonde complicade, a tacâ de situazion di classifiche dai parons di cjase.
L’incuintri al è scomençât ben cul gol di Di Natale dopo vot minûts. Il prin timp de scuadre furlane al è stât positîf, ancje se al è mancjât la formazion blancje e nere e je lade dongje de seconde marcadure, in particolâr cun Muriel. Dopo dal interval il Pescara al à provât, cence rivâ, a jessi plui pericolôs, cun dut che pai movioliscj al varès vût di vê doi rigôrs.
Cinic, cuadrât e forsit ancje un tic fortunât, cumò l’Udin al siere il discors salvece e al recupare ancje cualchi pont sul grup che al cîr un puest in Europe.
Guidolin al è sodisfat e l’ambient al è otimist.
Se l’otimisim di cumò al à i stes efiets di chel de setemane passade al è benvignût.
L’Udin al à il dirit e ancje il dovê di no contentâsi.
Cumò al varà di viodise cu la Rome, che e somee jessi in cundizions une vore buinis.
fur_Latn fur_Latn fur_Latn fur_Latn fur_Latn fur_Latn fur_Latn